ઇકો-ફ્રેન્ડલી નૅચરલ કલર્સ ડ્રાય હોળી રમવાનો સૌથી સારો ઉપાય છે. સૂકી મેંદી, હળદર, મુલતાની માટી, ચણાનો લોટ, ચંદન પાઉડર વગેરે ચીજો બેસ્ટ છે. હોળી રમવા માટે તો ખરી પણ સાથે જ આવી ચીજો સ્કિન માટે પણ સારી હોવાથી એનો ફાયદો થશે. આ બધી નૅચરલ ચીજોમાં ભલે બેઝિક પણ જોઈતા રંગો મળી રહે છે. મુલતાની માટી હોય કે હળદર કે પછી મેંદી બધું જ બ્યુટી માટે સારું છે. વળી, પાણી નથી વાપરવાનું એટલે હળદરનો રંગ ગાલ પર રહી પણ નહીં જાય.